EkBass/fiwiki-20250220-pages-articles huggingface dataset:
Hifimaailma

Hifimaailma on äänen- ja kuvantoiston harrastajille tarkoitettu erikoislehti. Hifimaailma perustettiin kun Sanoma Magazine Finland Oy:n kustantama HIFI- lehti lakkautettiin loppuvuodesta 2006. Ensimmäinen Hifimaailman oli numero 1/2007. Hifimaailma-lehden perusti Teppo Hirvikunnas ja sen kustantajana oli Hirvikunnaksen omistama Hifi-Mediat Oy. Mukaan saatiin heti suurin osa lakkautetun HIFI-lehden avustajista. Hirvikunnas oli Hifimaailman päätoimittaja. Hifimaailma-lehdelle saatiin hyvä alku, koska lakkautetun HIFI- lehden tilaajat, mainostajat ja yhteistyökumppanit olivat hämmästyneitä lehden yllättävästä lakkautuksesta. Hifimaailma otettiin ilolla vastaan ja lehden ensimmäiselle numerolle saatiin yli tuhat ennakkotilaajaa. Hifi-Mediat Oy oli myös autoäänentoiston erikoislehden Autosound-lehden kustantaja. Lehden logoa jouduttiin muuttamaan jo muutaman numeron jälkeen, koska Sanoma Magazine Finland katsoi lehden nimen ja erityisesti logon HIFI-sanaa korostavan ulkoasun loukkaavan heille myönnettyä tavaramerkkisuojaa sanalle HIFI tuoteluokassa painotuotteet. Suoja ei ole enää voimassa. Tavaramerkkisuojan ja Sanoma Magazinen lakiosaston painostuksesta johtuen Hifimaailma-lehden logoa jouduttiin muuttamaan jo numeroon 3/2007. Vuonna 2010 Hifimaailma-lehden kustantajan Hifi-Mediat Oy:n osake-enemmistö myytiin Pop Media Oy:lle. Hifi Mediat jatkoi edelleen Hifimaailma-lehden kustantajana ja Hirvikunnas lehden päätoimittajana. Vuonna 2015 Hifimaailma-lehti myytiin Fokus Media Oy:lle ja lehden päätoimittajaksi tuli pitkään lehden toimituspäällikkönä toiminut Mauri Eronen. == Lähteet == == Aiheesta muualla == *Hifimaailma Luokka:Suomalaiset äänentoistolehdet Luokka:Hifi
Khorloogiin Bayanmönkh

Khorloogiin Bayanmönkh (; s. 22. helmikuuta 1944 Khyargas) on mongolialainen painija ja olympiamitalisti. Hän voitti hopeaa Münchenin olympialaisissa 1972 alle 100-kiloisten sarjassa. Bayanmönkh voitti urallaan myös kolme mitalia MM- kisoista vuosina 1971 - 1975\. Vaikka hän oli pääasiassa vapaapainija, hän voitti Aasian kisoissa 1974 hopeamitalin kreikkalais-roomalaisesta painista. Samoissa kisoissa hän voitti alle 100-kiloisten vapaapainisarjan. Myös Bayanmönkhin poika Bayanmönkhiin Gantogtokh oli olympiatason painija. == Lähteet == * Khorloogiinin profiili sports-reference.com-sivustolla Luokka:Mongolialaiset vapaapainijat Luokka:Mongolialaiset kreikkalais- roomalaisen tyylin painijat Luokka:Mongolialaiset olympiamitalistit Luokka:Vuonna 1944 syntyneet Luokka:Elävät henkilöt
Rhadi Ben Abdesselam

Rhadi Ben Abdesselam (; 28. helmikuuta 1929 – 4. lokakuuta 2000) oli marokkolainen yleisurheilija ja olympiamitalisti, joka kilpaili kestävyysjuoksussa. Hän voitti hopeaa Rooman olympialaisissa 1960 maratonilla. ==Lähteet== Luokka:Marokkolaiset kestävyysjuoksijat Luokka:Marokkolaiset olympiamitalistit Luokka:Vuonna 1929 syntyneet Luokka:Vuonna 2000 kuolleet
Federico Savelli

Federico Savelli, oikeammin Federico, Savellin herttua ja Albanon ruhtinas (n. 1595 – n. 1660) oli italialainen kenraali ja diplomaatti, joka palveli keisaria ja paavia. Savelli liittyi vuonna 1629 everstinä Albrecht von Wallensteinin armeijaan. Hän toimi Mecklenburgin komentajana vuosina 1630–31, mutta menetti asemansa kun Ruotsin kuningas Kustaa II Aadolf valloitti alueen helmikuussa 1631. Mecklenburgin huonosti järjestetyn puolustuksen takia Johann Tilly arvosteli Savellia voimakkaasti. Savelli nimitettiin keisarin joukkojen komentajaksi Reinillä, kun Matthias Gallas siirrettiin 1637 sieltä Pohjois- Saksaan Johan Banéria vastaan. Savelli hävisi Rheinfeldenin ja Wittenweierin taistelut ja vain hänen taustansa pelasti hänet sotaoikeudelta. Keisari siirsi Savellin diplomaattisiin tehtäviin, joissa hänen aiheutti vähemmän vahinkoa. Savelli jatkoi uraansa sotilaana, kun paavi Urbanus VIII nimitti hänet armeijansa komentajaksi. Paavi hävisi vuosina 1642–44 käydyn Castron sodan. Savelli oli täysin epäpätevä upseerina. Hän nousi keisarillisen armeijan komentajaksi ainoastaan taustansa ansiosta (korkeaa italialaista aatelia). Häneltä puuttui pätevyyden lisäksi myös rohkeutta. Oletetaan, että kun Savellin alaiset valittivat Wieniin tämän epäpätevyydestä, heille annettiin ohjeeksi uutisoida vain komentajaansa liittyvät hyvät asiat. ==Lähteet== * Luokka:Italialaiset kenraalit
Shakin’ All Over

Shakin’ All Over on alun perin brittiläisen Johnny Kidd and the Pirates -yhtyeen vuonna 1960 julkaisema rock-kappale. Sen sävelsi ja sanoitti yhtyeen johtohahmo Johnny Kidd, ja se oli UK Singles Chart -listan ykkössijalla elokuussa 1960. Kappaleen esittäjät olivat Johnny Kidd (laulu), Alan Caddy (kitara), Brian Gregg (basso), Clem Cattini (rummut) ja Joe Moretti. Alkuperäinen levytys ei ollut kovin suuri hitti Euroopan ulkopuolella. Sen sijaan "Shakin' All Over" menestyi Pohjois-Amerikassa The Guess Whon cover- versiona vuonna 1965. Se oli silloin sijalla 1 Kanadan levynmyyntilistalla ja sijalla 22 Yhdysvaltain Billboard Hot 100 -levynmyyntilistalla. Australiassa äänite pääsi sikäläisen levynmyyntilistan ykkössijalle vuoden 1965 lopulla Normie Rowen esittämänä, jonka versio oli sitten "Que Sera Seran" yksi vuosikymmenen myydyimmistä singleistä Australiassa. Kappaleen säveltäjä, sanoittaja ja alkuperäinen esittäjä Johnny Kidd on sanonut: > "Kulkiessani poikaporukan kanssa meillä oli tapana katsella todella kuumia > tipuja ja meillä oli tapana sanoa että joku tyttö sai "kalvomme värisemään". > Meillä oli tapana osoitella tyttöä, jos hän oli oikein puoleensavetävä... > Voin sanoa rehellisesti sanoa, että se inspiroi minua enemmän kuin mikään > muu kirjoittamaan kappaleen "Shakin All Over"." == Muut versiot == The Who -yhtye on esittänyt tätä kappaletta lukemattomia kertoja, joista tunnetuin on ehkä heidän Live at Leeds -levyllään kuultava versio vuodelta 1970. Oman cover-versionsa kappaleesta ovat tehneet myös seuraavat yhtyeet ja artistit: * Rose Hill Drive * Suzi Quatro * Iggy Pop * Van Morrison * Hurriganes * Sleepy Sleepers, suomeksi nimellä Tärisen mä täysin == Viittaukset populaarikulttuurissa == * The Guess Whon versiota kuullaan mm. Battlefield Vietnam -pelin ääniraidalla. * Shakin' All Over on CBC Television -kanavan esittämän kanadalaisesta rock-musiikista 1950–1960-luvuilla kertovan dokumentin nimenä. * Vuonna 1998 Australian posti julkaisi kahdentoista postimerkin sarjan, jossa juhlistettiin australialaisen rock and roll -musiikin varhaisia vuosia. Postimerkkeihin oli painettu 1950-, 1960- ja 1970-luvun alussa julkaistujen australialaisten kappaleiden nimiä. == Aiheesta muualla == * Artikkeli The Guess Who -yhtyeen cover-versiosta Luokka:Vuoden 1960 kappaleet Luokka:Brittiläiset rockkappaleet
Turun Linja-autoilijain Osakeyhtiö

Turun Linja-autoilijain Osakeyhtiö (TLO) perustettiin vuonna 1954 yksityisten turkulaisten liikennöitsijöiden osuuskuntana. Osuuskunta muuttui osakeyhtiöksi 1990-luvulla. TLO perustettiin 26. syyskuuta 1954, ja perustajaosakkaina oli kaikkiaan 51 liikennöitsijää. Ensimmäisenä puheenjohtajana toimi liikennöitsijä Uuno Salonen. Vuoteen 1984 mennessä osakkaiden määrä oli yrityskauppojen seurauksena supistunut 25:een, ja osakasyrityksillä oli yhteensä 182 linja-autoa. Vuonna 1983 TLO:n jäsenyritysten autoilla tehtiin yhteensä 15,9 miljoonaa matkaa, mikä oli runsaat puolet koko Turun kaupungin sisäisestä henkilöliikenteestä. Turun kaupunki ei ole osallistunut TLO:n tai sen jäsenyritysten tukemiseen millään tavoin.Linja-auto-lehti 4/1984, s. 3. Helsinki: Linja-autoliitto. TLO ajaa Turun kaupungin joukkoliikennetoimiston tilaamaa sopimusliikennettä eli Föli-liikennettä linjoilla 6, 7, 100, 101, 201, 203, 206, 220, 221, 300, 301, 302, 303, 610, 700, 701, 703, 704, 705, 706, 707, 709, 801, 901, 902 ja 903. Yhtiö liikennöi myös Kaarinan linjolla K1–K6, Liedon linjoilla L1–L7 ja L14, Naantalin linjoilla N1–N13 sekä Raision linjoilla R1 ja R2. Yhtiö ajaa myös Paimion linjoja PA1–PA4. Marraskuussa 2014 TLO laajensi kaukoliikenteeseen ostamalla Mikko Rindell Oy:n osuuden kotimaisesta halpabussiyhtiö OnniExpressistä. Kauppaan kuuluivat kaukoliikenteen vuorot Raisio–Turku–Helsinki, Turku–Pori ja Turku–Kuopio. ==Liikennöitsijät== * Turun Citybus Oy * Jalobus * Lehtisen Linja Oy (Turkubus) * Linjaliikenne Muurinen Oy * Linjaliikenne V. Nyholm Oy *Savonlinja ==TLO:n liikennöimät, osin Föli-liikenteeseen kuuluvat linjat== * 801 Turun Linja-autoasema–Kaarina–Parainen * 901–903 Turku–Kaarina–Parainen–Nauvo–Korppoo–Houtskari ==TLO:n omat linjat== * Uusikaupunki–Laitila * koulukuljetuksia Turun ja Uudenkaupungin seuduilla == Lähteet == ==Aiheesta muualla== * http://www.tlo.fi Luokka:Turun liikenne Luokka:Raision liikenne Luokka:Naantalin liikenne Luokka:Maskun liikenne Luokka:Nousiaisten liikenne Luokka:Suomalaiset linja-autoyhtiöt
Ewet

Ewet (myös Bayikpe, Bubutubi, Éhoué, Éhvé, Ehwe, Eibe, Éoué, Éphé, Évé, Évhé, Éwés, Krepe, Krepi, Vhe, Wegbe) ovat Afrikan etninen ryhmä, joka asuu Togon, Beninin ja eteläisen Ghanan alueella. Ewet puhuvat ewen kieltä. He ovat tulleet nykyiselle asuma-alueelleen idästä; heidän entinen kotimaansa on Oyo läntisessä Nigeriassa. == Katso myös == * Adze * Anlo Ewe * Arará * Ewe- musiikki * Ewe-rummutus == Lähteet == Luokka:Beninin etniset ryhmät Luokka:Ghanan etniset ryhmät Luokka:Nigerian etniset ryhmät Luokka:Togon etniset ryhmät
Kabret

Kabret ovat gurilaista kieltä puhuva kansa Togon koillis- ja keskiosissa. Heitä on 920 000 henkeä. Kansan pääelinkeino on maanviljely. Tärkeimmät viljelykasvit ovat hirssi, durra, fonio, pavut, maapähkinä, riisi ja jamssi. Lisäksi harjoitetaan karjanhoitoa ja käsityöammatteja sekä keräillään öljypalmun hedelmiä. Kabrejen kylät ovat hajanaisia. Savitiilistä rakennetut nelikulmaiset tai pyöreät talot on ympäröity muurilla. Miehet pukeutuvat pitkään paitaan ja polvihousuihin, naiset värikkäisiin leninkeihin, puseroihin ja hameisiin. Ruokavalio koostuu etupäässä hirssipuurosta, keitoista, vihanneksista ja maidosta. Kabret syövät kasvattamiaan koiria. Perinteinen yhteiskunta perustuu suurperheiden muodostamiin kyläyhteisöihin, patrilineaarisiin sukuihin, ikäryhmiin ja miesten salaseuroihin. Avioliitto on virilokaalinen. Polygynia, ostoavioliitto, sororaatti ja leviraatti ovat yleisiä. Suurin osa kabreista harjoittaa perinteistä uskontoa, johon kuuluu esi-isien, luonnonvoimien ja ylijumala Eson palvontaa, noituutta ja taikuutta. Osa on katolisia tai sunnimuslimeja. Kabreilla on kehittynyt musiikki- ja tanssiperinne. ==Lähteet== Luokka:Togon etniset ryhmät
LCD Soundsystem (albumi)

LCD Soundsystem on samannimisen yhdysvaltalaisyhtyeen debyyttialbumi, joka julkaistiin vuonna 2005. Albumin tyyliä voi kutsua teknon, punkin ja dancen sekoitukseksi. Albumi on jaettu kahteen levyyn sen pituuden vuoksi (yli 80 minuuttia). Albumia on myyty noin 235 000 kappaletta. == Sisältö == *Kaikki kappaleet kirjoittanut James Murphy, ellei toisin mainita. Levy 1 # # # # # # # # # Levy 2 # # # # # # # == Arvostelut == * Allmusic: Allmusic review * Alternative Press: Alternative Press * Desibeli.net: * Metacritic: 86/100Metacritic aggregate * Pitchfork Media: 8.2/10Pitchfork Media * Rolling Stone: Rolling Stone * Soundi: == Lähteet == Luokka:Vuoden 2005 esikoisalbumit Luokka:LCD Soundsystemin albumit
Marc McClure

Marc McClure (s. 31. maaliskuuta 1957 San Mateo, Kalifornia) on yhdysvaltalainen näyttelijä, joka tunnetaan parhaiten Jimmy Olsenin roolista ensimmäisessä Teräsmies -elokuvassa vuodelta 1978. == Muita rooleja == McCluren tunnetuin sivurooli on vuoden 1985 menestyselokuvassa Paluu tulevaisuuteen, jossa hän esitti David "Dave" McFly:ta. == Osittainen filmografia == * Perjantai on pahin (1976) * Teräsmies (1978) * Teräsmies II (1980) * Teräsmies III (1983) * Paluu tulevaisuuteen (1985) * Paluu tulevaisuuteen III (1990) * Apollo 13 (1995) * Perjantai on pahin (2003) * Smallville (2007) == Lähteet == Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Tha Carter III

__NOTOC__ Tha Carter III on yhdysvaltalaisen rap -artisti Lil Waynen 10. kesäkuuta 2008 julkaistu studioalbumi ja Tha Carter -sarjan kolmas osa. Albumi voitti parhaan rap-albumin Grammyn. Uudenvuodenaattona albumia oli myyty 2,88 miljoonaa kappaletta. Albumi oli myydyin albumi Yhdysvalloissa vuonna 2008. == Kansi == Albumin kannessa oleva lapsi on olevinaan Lil Wayne lapsena. Albumin kansi on saanut vaikutteita Nasin Illmatic ja Notorious B.I.G.:n Ready to Die -albumeilta. == Kappaleet == # # # # # # # # # # # # # # # # == Arvostelut == * Metacritic: 84/100Metacritic: Reviews for Tha Carter III by Lil Wayne * Allmusic: Allmusic review * Entertainment Weekly: B–Entertainment Weekly: Album review * Pitchfork Media: 8.7/10Pitchfork Media: Album review * Rolling Stone: Rolling Stone: Album review == Lähteet == Luokka:Lil Waynen albumit Luokka:Vuoden 2008 albumit
Zimbabwen vaakuna

Zimbabwen vaakuna on Zimbabwen valtion tunnus, joka on ollut käytössä 21. syyskuuta 1981 lähtien, vuosi ja viisi kuukautta Zimbabwen lipun käyttöönoton jälkeen. Vaakunan sivuilla on kudut, jotka nojaavat kilpeen. Kudut symboloivat Zimbabwen etnisiä ryhmiä. Kilven alapuolella on vehnää, puuvillaa ja maissintähkiä. Vaakunan alaosassa lukee teksti Unity, Freedom, Work (Yksimielisyys, Vapaus, Työ). Vaakunan yläpuolella oleva kultainen lintu on myös Zimbabwen lipussa. Luokka:Valtioiden vaakunat Vaakuna
Julien Escudé

Julien Escudé (s. 17. elokuuta 1979 Chartres, Ranska) on ranskalainen jalkapalloilija, joka edusti vuonna 2014 päättyneellä pelaajaurallaan kotimaansa seurojen lisäksi alankomaalaista Ajaxia, espanjalaista Sevillaa ja turkkilaista Beşiktaşia. Escudé on pituudeltaan 184 senttimetriä ja oli pelipaikaltaan keskuspuolustaja. Hän pelasi Ranskan maajoukkueessa 13 ottelua. Escudé aloitti ammattilaisuransa Cannesissa, jossa hän pelasi ainoaksi jääneen kautensa 1998–1999 aikana 21 liigaottelua ja teki niissä yhden maalin. Hänen esityksensä herättivät muiden seurojen huomion ja vuonna 1999 Rennesin valmentaja Paul Le Guen hankki hänet joukkueeseensa. Seuraavat neljä kautta Escudé edusti Rennesiä yhteensä 111 sarjapelin verran ilman tehtyjä maaleja. Vuonna 2003 Escudén hankki alankomaalainen Ajax, jonka paidassa hän pelasi 61 Eredivisien ottelua ja teki niissä kuusi maalia. Tammikuussa 2006 Escudé siirtyi Sevillaan ja kesällä 2012 Beşiktaşiin. Ranskan A-maajoukkueeseen Escudé kutsuttiin ensimmäisen kerran vuonna 2006. Ensimmäisen maaottelunsa hän pelasi 11. lokakuuta 2006 Ranskan voittaessa Färsaaret 5–0. Viimeisen maaottelunsa hän pelasi maaliskuussa 2010. Hänen 13 maaottelustaan neljä kuului MM-karsintaan ja kolme EM-karsintaan. Avauskokoonpanossa hän pelasi 12 kertaa. Escudén veli Nicolas on entinen huipputason tennispelaaja. == Lähteet == Luokka:Ranskalaiset jalkapalloilijat Luokka:Vuonna 1979 syntyneet Luokka:Elävät henkilöt
Reivaus

Reivaus tarkoittaa purjealuksen purjeen pinta-alan pienentämistä ja tuulipinnan keskipisteen laskemista alaspäin. Reivaus tehdään veneen käyttöohjeissa annetun tuulennopeuden mukaan tai veneen kallistumisesta päätellen. Reivauksen ansiosta purjeveneen nopeus vastatuuleen yleensä kasvaa ja luovikulma (veneen keskilinjan ja tuulensuunnan välinen kulma) pienenee kallistumisen vähentyessä. Reivauksen etuja ovat myös turvallisuuden lisääntyminen ja lisäksi purje ei veny ja veneen osat (esimerkiksi masto, vantit ja köydet eli rikaus ja takila) eivät rikkoonnu liian suurista voimista. Yleensä huviveneissä reivattavia purjeita ovat isopurje ja genua tai fokka. Isopurjeen reivaus tapahtuu laskemalla purjetta alaspäin (nostoköydestä) sekä kiinnittämällä etualanurkka ja taka-alanurkka (reivi)köydellä puomiin kiinni. Tämän jälkeen purje kiristetään jälleen suoraksi nostimella (nostoköydellä). Etupurjeen (genua tai fokka) reivaus tapahtuu yleensä vaihtamalla tilalle pienempi purje. Rullalaitteella (rullapurjeella) varustetussa veneessä reivaus tehdään rullaamalla purje osittain kiinni, rullaaminen voi tapahtua isopurjeessa maston sisälle, puomin ympärille tai etupurjeessa etuliikin ympärille. Sana reivata juontaa juurensa ruotsinkieliseen sanaan reva. ==Katso myös== *purjehdus ==Lähteet== Luokka:Purjehdus
3.2.1.

3.2.1. on Zilchin esikoisalbumi, joka ilmestyi 23. heinäkuuta 1998. Toisin kuin Zilchin keulahahmon hiden aikaisemmissa sooloalbumeissa, 3.2.1.:ssä on täysin englanninkieliset sanat. Osa lauluista on uudelleen nauhoitettuja lauluja, jotka on julkaistu sooloalbumeilla (esimerkiksi "Doubt", "Pose") tai hänen entisen yhtyeensä, X Japanin albumilla ("What's Up Mr. Jones?" on englanninkielinen versio laulusta "Drain"). ==Kappaleet== # Electric Cucumber – 4:59 # Inside the Pervert Mound – 3:58 # Sold Some Attitude – 4:06 # Space Monkey Punks from Japan – 4:45 # Swampsnake – 2:42 # What’s Up Mr. Jones? – 3:26 # Hey Man So Long – 4:14 # Psyche – 4:41 # Fuctrack#6 – 3:25 # Doubt – 4:52 # Pose – 3:53 # Easy Jesus – 4:34 Luokka:Vuoden 1998 albumit Luokka:Vuoden 1998 esikoisalbumit Luokka:Yhdysvaltalaiset rockalbumit
Estella Agsteribbe

Estella ”Stella” Agsteribbe (6. huhtikuuta 1909 Amsterdam – 17. syyskuuta 1943 Auschwitz) oli alankomaalainen telinevoimistelija ja olympiavoittaja. Hän voitti kultaa Amsterdamin olympialaisissa 1928 joukkuekilpailussa. Toisessa maailmansodassa Agsteribbe, hänen aviomiehensä sekä heidän kuusi- ja kaksivuotiaat lapsensa tapettiin Auschwitzin keskitysleirillä. ==Lähteet== * * *Estella Agsteribbe - Yad Vashem Luokka:Alankomaalaiset telinevoimistelijat Luokka:Alankomaalaiset olympiavoittajat Luokka:Holokaustissa kuolleet Luokka:Vuonna 1909 syntyneet Luokka:Vuonna 1943 kuolleet
Sunborn Princess

Sunborn Yacht Hotel on Sunborn yhtiön vuonna 2002 valmistunut hotellilaiva. Aluksessa ei ole kuljetuskoneistoa, joten sitä voidaan siirtää vain hinaamalla. == Valmistus == Alus tilattiin Kvaerner Warnow Werft GmbH:lta Warnemündestä Saksasta. Sen köli laskettiin telakkanumerolla 404, ja se laskettiin vesille 5. heinäkuuta 2002. Alus luovutettiin Sunbornille 19. heinäkuuta, minkä jälkeen se hinattiin 29. heinäkuuta Turkuun sisustettavaksi.shipspotting.com == Käyttö == Alus hinattiin vuonna 2002 osaksi Naantalin kylpylää, jossa se liitettiin rannan hotellialueeseen lasisillalla, jota pitkin alukseen voi kävellä sisätiloissa. === Lontoo === Alus lähti 11. tammikuuta 2014 Kemi I:n ja Minoksen hinaamana Naantalista. Ne luovuttivat aluksen Karhuaukon suulla Monsille ja Leonardolle. Hinattava alus ei mahtunut Särkänsalmen sillan alitse ennen kuin seuraavana aamuna vedenlaskettua. Sunborn Princess vietiin telakalle Alankomaihin, minne se saapui kymmenen päivän matkan päätteeksi. Telakalla alus kunnostettiin ennen siirtoaan uuteen sijoituspaikkaansa.Turun Sanomat 11.1.2014 Turun Sanomat 12.1.2014 Alus sijoitettiin maaliskuussa vuonna 2014 Sunborn Londoniksi nimettynä Royal Victoria Dockiin Lontoon suurimman messu- ja näyttelykeskus ExCeLin majoitustiloiksiRannikkoseutu 3.1.2014 breakingtravelnews.com. == Palvelut == Sunborn Yacht Hotel -hotellilaivassa on 140 hyttiä, joista viisi on sviittejä. Lisäksi laivassa on 45 hengen auditorio, kolme kokoustilaa, 15 hengen tilaussauna, baari ja tilausravintola. == Lähteet == * Naantalin kylpylä: Sunborn Yacht Hotel === Viitteet === == Aiheesta muualla == * Naantali Spa Hotel * Naantali Spa Hotel: Sunborn Yacht Hotel Luokka:Naantalin historia Luokka:Suomen hotellit Luokka:Laivat
Suomi kesäolympialaisissa 1948

Suomi saavutti kesäolympialaisten 1948 urheilulajeissa 20 mitalia, joista kahdeksan oli kultaisia, seitsemän hopeisia ja viisi pronssisia. Kisojen mitalitilastossa Suomi sijoittui kuudenneksi. Lisäksi Suomi saavutti taidelajeissa kaksi kultamitalia, yhden hopean ja yhden pronssin. Keihäänheitossa hopeaa saavuttanut Kaisa Parviainen oli ensimmäinen suomalainen henkilökohtaisen olympiamitalin saanut naisurheilija.Jorma O. Tiainen: Vuosisatamme Kronikka, s. 687. Jyväskylä: Gummerus, 1987. Taidelajeihin kuuluneessa lyriikkakirjallisuudessa kultaa voittanut Aale Tynni oli ensimmäinen suomalainen henkilökohtaisen olympiakultamitalin saanut nainen. == Mitalistit == === Kultaa === * Tapio Rautavaara (Keihäänheitto) * Lenni Viitala (Vapaapaini 52kg) * Veikko Huhtanen, Paavo Aaltonen, Kalevi Laitinen, Olavi Rove, Einari Teräsvirta, Heikki Savolainen, Ale Saarvala ja Sulo Salmi (Voimistelu - joukkuekilpailu) * Paavo Aaltonen (Voimistelu - hyppy ja hevonen) * Veikko Huhtanen (Voimistelu - moniottelu ja hevonen) * Heikki Savolainen (Voimistelu - hevonen, kolme suomalaista jakoi kullan) * Aale Tynni (Taidelajit - lyriikkakirjallisuus) * Yrjö Lindegren (Taidelajit - asemakaava- arkkitehtuuri) === Hopeaa === * Erkki Kataja (Seiväshyppy) * Kaisa Parviainen (Keihäänheitto) * Kelpo Gröndahl (Kreikkalais-roomalainen paini 87kg) * Olavi Rove (Voimistelu - hyppy) * Veikko Huhtanen (Voimistelu - nojapuut) * Kurt Wires (Melonta - kajakkiyksiköt 10000m) * Pauli Janhonen (Vapaakivääriammunta) * Kalervo Tuukkanen (Taidelajit - orkesterimusiikki) === Pronssia === * Reino Kangasmäki (Kreikkalais-roomalainen paini 52kg) * Paavo Aaltonen (Voimistelu - moniottelu) * Veikko Huhtanen (Voimistelu - rekki) * Ture Axelsson ja Nils Björklöf 2 (Melonta - kajaakkikaksikot 1000m ja 10000m) * Ilmari Niemeläinen (Taidelajit - asemakaava-arkkitehtuuri) == Lähteet == * Finland at the 1948 London Summer Games Sports Reference LLC. === Viitteet === Luokka:Valtiot kesäolympialaisissa 1948 Kesäolympialaisissa 1948
Tahko

Tahko tarkoittaa seuraavia: * tahko, monitahokkaan tahko * tahko, teroitusväline * Tahko tai Tahkovuori, Kuopion 51. kaupunginosa (Nilsiää), matkailu- ja hiihtokeskus * Hyvinkään Tahko, hyvinkääläinen pesäpalloseura * Tahko-nimisiä henkilöitä: ** Lauri ”Tahko” Pihkala (1888–1981), suomalainen urheiluvaikuttaja ** Tuomas Tahko (s. 1982), suomalainen filosofi * Kuvitteellisia henkilöitä: ** Teuvo Tahko, Prätkähiirten päävastustaja animaatiosarjassa.
Melvin Morse

Melvin L. Morse on yhdysvaltalainen lastenlääkäri ja neurotieteilijä, joka on vuodesta 1980 aktiivisesti tutkinut kuolemanrajakokemuksia. Hän on julkaissut tutkimuksistaan kirjoja (mm. Closer to the Light), joita on julkaistu useissa maissa eri kielille käännettyinä. == Aiheesta muualla == * Viralliset sivut Luokka:Yhdysvaltalaiset lastenlääkärit Luokka:Syntymävuosi puuttuu Luokka:Elävät henkilöt Luokka:Yhdysvaltalaiset neurotieteilijät
Demigod (albumi)

Demigod on puolalaisen metalliyhtye Behemothin kuudes täyspitkä albumi. Albumi julkaistiin heinäkuussa 2004. Peaceville Records julkaisi albumista vuonna 2010 erikoisversion kirjatyylisessä digipak-kotelossa, jossa on kaksi levyä. Toinen levy DVD-livekooste Hollannin Leeuwardenissa vuodelta 2007. Tyylillisesti albumi on jatkoa kahdelle edelliselle levylle: albumin musiikki on erittäin teknistä death metalia itämaisilla vaikutteilla ja pienillä black metal -aineksilla. Yhdysvaltalaisen Nile-yhtyeen kitaristi Karl Sanders toimii vierailevana soittajana levyllä ja soittaa soolon kappaleessa "XUL". == Kappaleet == # # # # # # # # # # Vuoden 2010 uudelleenjulkaisun DVD "Live Leeuwarden, Holland 10.12.2007 E.V." # # # # # # # # # # # == Kokoonpano == *Adam "Nergal" Darski – laulu, sähkö- ja akustinen kitara *Tomasz "Orion" Wróblewski – bassokitara, taustalaulu *Zbigniew Robert "Inferno" Promiński – rummut *Patryk "Seth" Sztyber – sähkökitara, taustalaulu *Karl Sanders (vierailija) – kitarasoolo kappaleessa "XUL" *Academic Male Choir, Lublin - kuoro-osuudet kappaleissa Sculpting the Throne ov Seth ja The Reign ov Shemsu Hor == Arvostelut == * Imperiumi: 7½/10 * Soundi: == Lähteet == == Aiheesta muualla == * Kappaleiden sanat Behemothin kotisivuilla * * Luokka:Behemothin albumit Demigod
Suopellon koulu

thumb|250px|Suopellon koulun pääsisäänkäynti Suopellon koulu on Naantalissa Lietsalan ja Taimon rajalla sijaitseva, vuonna 1997 valmistunut yläaste. Koulun rehtorina toimii Mikko Nikkola. Koulussa on oppilaita noin 270. Koulun rakentamiskustannukset, jotka Naantalin kaupunki maksoi itse, olivat noin 28 milj. markkaa eli noin 4,5 milj. euroa. Koulussa on muun muassa 108-paikkainen auditorio ja 400 m² liikuntasali. Koulussa on pakollisten kielien lisäksi mahdollista opiskella espanjaa, ranskaa, saksaa ja venäjää. == Lähteet == * Naantalin kaupunki, Suopellon koulu Suopellon koulussa on suuri jumppasalli, jota käyttää yläastelaisten lisäksi myös päiväkotilaiset. === Viitteet === Luokka:Suomen peruskoulut Luokka:Naantalin oppilaitokset
Ace Ventura (hahmo)

Ace Ventura on kuvitteellinen hahmo elokuvissa Ace Ventura – lemmikkidekkari ja Ace Ventura – luonto kutsuu. Elokuvissa häntä on esittänyt Jim Carrey. Hahmosta on tehty myös animaatiosarja, Ace Ventura – lemmikkidekkari, jossa hänen ääninäyttelijänään toimi Michael Daingerfield. == Ominaisuudet == Ace Ventura työskentelee lemmikkidekkarina, eli kadonneiden tai varastettujen eläinten etsijänä. Vaikka hänet tunnetaan erikoisista tavoistaan ja työskentelymetodeistaan, on hän silti tehokas etsivä ja osaa hyvin etsivien keinot ja tavat. Hänellä on loistava päättely- ja havainnointikyky, sekä hän osaa naamioitua ympäristöön todella tehokkaasti. Ventura rakastaa eläimiä, eikä voi sietää eläimiin kohdistuvaa väkivaltaa. Toisaalta Ace tunnetaan myös koomisena naamanvääntelijänä, jonka työskentelytavat herättävät monien ihmisten epäluulot. Hän ei tee suoranaisia rikoksia, mutta käyttäytyy muuten sopimattomasti, ja herättää tuon tuosta pahennusta muissa ihmisissä. == Ulkonäkö == Ace Ventura pukeutuu tyypillisesti kevyihin kangashousuihin tai farkkuihin, jotka ovat yleensä raidallisia. Hänellä on myös normaalisti päällään aluspaita, jonka päällä hän pitää värikästä, napeista auki olevaa paitaa. Hänen hiuksensa ovat yleensä edestä pystyssä, lisäksi hänellä on kaartuva takatukka. Hän ei voi sietää sitä, että hänen hiuksensa sekoitetaan. Ace Ventura esiintyy myös The Mask -animaatiosarjan jaksossa The Aceman Cometh sekä tietokonepelissä Ace Ventura (1996). Vuonna 2009 ilmestyi elokuvasarjan kolmas osa, Ace Ventura jr, jossa esiintyvät Ace Venturan poika ja isä, mutta ei itse Ace Ventura. Luokka:Elokuvahahmot Luokka:Ace Ventura -elokuvat
Punkrock Jukebox 2

Punkrock Jukebox 2 on suomalaisen Raivopäät -yhtyeen musiikkialbumi ja kaikkiaan 15. julkaisu. Se ilmestyi 3. joulukuuta 2008. Levy julkaistiin nimellä Raivopäät feat. Friends, ja sillä vieraili kahdeksan tunnettua punk- muusikkoa kuten muun muassa Veltto Virtanen. Albumi sisältää vanhoja enemmän tai vähemmän tunnettuja suomipunk-klassikoita uusina versioina. Jukka Junttila on laatinut kustakin biisistä ja alkuperäisistä esittäjistä pienen kirjoitelman levyn kansivihkoon ja levyn kannet on tehnyt 70-luvun vihanneksista tuttu Vihannes-Pete. Punkrock Jukebox 2 on jatkoa vuonna 2007 julkaistulle Punkrock Jukebox 1 -EP:lle. == Kappaleet == # Ace: Kuka myi kapinan (säv. Joel Hallikainen, san. Jarmo Hauhtonen) # Pauli: Tavallinen ihminen (säv. ja san. Juha Laukkanen) # Veltto: Onko Suomi vapaa maa? (säv. ja san. Nauta) # Ace: Isänmaa vituttaa (säv. ja san. tuntematon) # Pepe: Älä pilaa nuoruuttasi (säv. Seppo Rautiainen, san. Vesa Häkli) # Pauli: Mustavalkoinen maailma (säv. ja san. Seppo Seppälä) # Ace: Uskot säkin taikaan (alkup. Do You Believe in Magic, säv. John Sebastian, suom. san. Ari Voutilainen) # Tami: Takaisin todellisuuteen (säv. ja san. Ismo Ala-Sippola) # Häkli: Hengissä läpi Helsingin (säv. ja san. Pepe Lempinen) # Hate & Lättä: Tahdon olla vapaa (säv. ja san. Mika Korhola) # Tami: Yksi joukosta poissa (säv. P. Weller, san. P. Hakala) == Kokoonpano == === Raivopäät === * Ace – laulu * Muisto – basso * Mulder – kitara * Juzzi – kitara * Pune – rummut === Friends === * Veltto Virtanen * Pepe Lempinen (Sensuuri) * Vesa Häkli (Vandaalit) * Hate Konttinen (Karanteeni) * Lättä (Kohu-63) * Pauli Johansson (Loose Prick) * Tami Ranta (Loose Prick) * Jani Viitanen (ex-Yö) – kosketinsoitin (kappaleet 1 ja 10) == Arvostelut == * Desibeli.net: Desibeli.net: Levyarvio == Lähteet == * Raivopäät-discografiaa Discogs * Raivopäät-sivuston uutiset * Ramopunk-uutisia * Suomen äänitearkiston tietokanta vuosilta 1901| 1999 ===Viitteet=== Luokka:Vuoden 2008 albumit Luokka:Raivopäiden albumit Luokka:Cover-albumit Luokka:Woimasoinnun albumit
Seppo Mäki

Seppo Juhani Henrikki Mäki (s. 8. kesäkuuta 1937 Tampere) on suomalainen näyttelijä. Hän on naimisissa näyttelijä Liisa Roineen kanssa, ja heillä on kaksi lasta. Mäki aloitti uransa 1960-luvulla nuorisoelokuvissaSeppo Mäki - Ohjelmatoimisto Manari oy ja on nykyään Tampereen Teatterin pitkäaikaisimpia näyttelijöitä. Mäki valmistui Suomen teatterikoulusta vuonna 1961.Tampereen Teatteri: Seppo Mäki Mäki on myös toiminut ääninäyttelijänä Disney-elokuvien jälkiäänityksissä. Hän antoi äänensä muun muassa Samu Sirkalle elokuvassa Pinocchio ja Harpisti Harpolle elokuvassa Hiidenpata. Mäki on myös esiintynyt joissakin elokuvissa kuten Pinsiön parooni, sekä lastenohjelmissa Kummajaiset ja Gotti Järvinen. Mäki on saanut Pirkanmaan kulttuurirahastosta apurahan vuonna 1997.Pirkanmaan rahasto == Filmografia == === Elokuvat === Vuosi Elokuva / TV-elokuva / Lyhytelokuva Rooli 1962 Pinsiön parooni Pasi Nurmi Pojat Ilkka Kaarela 1964 Yhden yön illuusio Dick Rogers 1965 Silmänkääntäjä – Eli Jussi Oluvisen matka Hölmölään Hölmölän kyläläinen Säälin ilta Naamio 1967 Kahdeksikko Allan Eskon häämatka Mikko Vilkastus Tapaus Makropulos Hauk- Schendorf Mukaan vaan, Joulupukki! 1971 Laulupapukaijapariskunta Pekan työtoveri 1975 Kissantappaja Paavo Kuutti 1976 Kaksi ruplan rahaa Kössi Kansa Agricolan linja Agricola Korpivaellus Tiennäyttäjä Punakaartilainen 1978 Seikkailu Olavinlinnassa Jannen isä Syksyllä kaikki on toisin tilintarkastaja Prinssi Sulevi ja prinsessa Heljä Hölli 1981 Hullu kesä 1986 Hiihtäjä isä 1987 Tilinteko Reidar 1989 Kuutamouimari poliisipäällikkö Katso naamion taa Andres Antela 1996 Elämä lyhyt, Rytkönen pitkä tohtori Hyvärinen 1997 Pekko ja unissakävelijä Tuomo Kaartinen 2000 Hurmaava joukkoitsemurha Juha Lankinen ===Televisiosarjat=== Vuosi Televisiosarja Rooli 1964 Verinen lyhty Väinö Mattila 1966, 1969 Kiurunkulma nuori lääkäri Arto Pekkanen / tohtori / Mäkinen 1968 30-luvun mies Johannes Perälä 1969 Heikki ja Kaija vieras mies 1989 Terveysasema 1991 Pakanamaan kartta poliisi Kvartetti Gunnar 1993 Metsolat lautamies 1997 Elämän suola Max Jägerhorn 1998 Halleluja Lääkärit tulessa Kenraali Airo 1999 Jäähyväiset ilman kyyneliä patologi Vargas 2001–2002 Vaimonsa mies Tuulin isä 2004 Tie Eedeniin Erik Brun 2006 Lehmän vuosi bulldogmies Paavo ja Raili Martti 2009 Pirunpelto huoltamon omistaja 2021 Sekasin Eemeli ===Dubbaukset=== == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset teatterinäyttelijät Luokka:Vuonna 1937 syntyneet Luokka:Elävät henkilöt
STS-124

STS-124 oli 123. Nasan avaruussukkulalento. Se lennettiin Discovery- sukkulalla, ja se oli sukkulan 35. lento. Sukkula laukaistiin Kennedyn avaruuskeskuksesta 1. kesäkuuta 2008 kello 0.02 Suomen aikaa. Discovery laskeutui Kennedyn avaruuskeskukseen 14. kesäkuuta 2008 kello 18.15 Suomen aikaa. Lennolla toimitettiin kansainväliselle avaruusasemalle japanilaisen Kibō-laboratorion kaksi osaa: paineistettu moduuli Pressurized Module (PM) ja japanilainen robottikäsivarsi Remote Manipulator System (JEMRMS). 3. kesäkuuta 2008 PM kiinnitettiin avaruusaseman Harmony-yhteysmoduulin. Lennolla toimitettiin myös kansainvälisen avaruusaseman rikkoutuneen WC:n varaosat. ==Miehistö== *Mark E. Kelly (3. lento) - Komentaja *Kenneth Ham (1.) - Pilotti *Karen L. Nyberg (1.) - Tehtäväspesialisti 1 *Ronald Garan (1.) - Tehtäväspesialisti 2 *Michael E. Fossum (2.) - Tehtäväspesialisti 3 *Akihiko Hoshide (1.) - Tehtäväspesialisti 4 - JAXA, Japani Asemalle lähtevä Retkikunta 17:n jäsen: *Gregory Chamitoff (1.) - Lentoinsinööri Asemalta palaava Retkikunta 17:n jäsen: *Garrett Reisman (1.) - Lentoinsinööri Luokka:Avaruussukkulalennot Luokka:Vuoden 2008 avaruustoiminta
Karbonyylisulfidi

Karbonyylisulfidi (molekyylikaava COS) on pahanhajuinen, väritön kaasu, jossa yhteen hiiliatomiin on liittynyt lineaarisesti happi- ja rikkiatomi. Karbonyylisulfidin moolimassa on 60,075 g/mol ja CAS-numero 463-58-1. Vuonna 1841 karbonyylisulfidia kuvailtiin vetysulfidin ja hiilidioksidin sekoitukseksi. Carl von Than vuonna 1867 kuitenkin korjasi tämän väärinkäsityksen ja totesi karbonyylisulfidin muodostuvan hiilimonoksidin ja rikin reagoidessa. Nykyään karbonyylisulfidia muodostetaan laboratorioissa, kun kaliumtiosyanaatti (molekyylikaava KSCN) reagoi veden ja rikkihapon kanssa, jolloin syntyy kaliumvetysulfaattia (KHSO4), ammoniumvetysulfaattia sekä karbonyylisulfidia. KNCS + 2 H2SO4 \+ H2O → KHSO4 \+ NH4HSO4 \+ COS == Lähteet == == Aiheesta muualla == *PubChem: Carbonyl sulfide *KEGG: Carbonyl sulfide Luokka:Hiiliyhdisteet Luokka:Oksidit Luokka:Sulfidit
Beijing (satelliitti)

Beijing-1 on kiinalainen kaukokartoitussatelliitti. Se tunnetaan myös nimillä BeijinGalaxy-1 eli Tsinghau-2, länsimaissa myös nimi China DMC+ 4 käytössä. Sen rakensi Tsinghuan yliopisto ja englantilainen SSTL-yhtiö. Se perustuu SSTL:n satelliittimalliin SSTL-30. Se laukaistiin 27. lokakuuta 2005 ja sen käyttöikä on 7 vuotta. Sen hyötykuorma koostuu kahdesta kuvaavasta laitteesta: * 32 metrin multispektraalinen laite ja * 4 metrin pankromaattinen laite, jonka kehitti SIRA Electro-Optics. Satelliitti on mikrosatelliitti ja sen sähköteho oli 50W. Se lentää aurinkosynkroonisella matalalla kiertoradalla. ==Lähteet== * SatMagazine kesäkuu 2008 Luokka:Kaukokartoitussatelliitit
Antilla 30

Antilla 30 on Sparkman & Stephensin suunnittelema ja Eino Antinojan 1970-luvulla rakentama lasikuiturunkoinen purjevene. Kari Myyrinmaa purjehti Antilla 30:llä maapallon ympäri vuosina 1986-1987. Aikanaan venetyyppi myös menestyi erinomaisesti avomerikilpailuissa Itämeren alueella. Antillassa on lyijystä valettu eväköli. Kansirakenteen variaatioita Antilla 30 on kahta erilaista: jouhevasti pyöreä kansi sekä hieman kulmikkaampi versio. Vanhemmalla kansiversiolla tuotettua venettä kutsuttiin nimellä S&S; 6.6. Makuupaikat vene tarjoaa 4-6 hengelle riippuen keulan sisustusratkaisuista. Vene-lehti arvosteli käytetyn Antilla 30:n laajasti numerossaan 9/2021. Arvostelussa arvio pyrittiin "kohdistamaan ensisijaisesti venetyyppiin, ei yksilöön". Lehti antoi sille arvosanat Laatu 10, Purjehdittavuus 9, Asuttavuus 7, Käsiteltävyys 9, Merikelpoisuus 9 ja Urheilullisuus 5 (asteikolla 0-10). Lehti toteaa veneellä olevan maine "hyvänä purjehtijana ja erinomaisen kestävänä", ja artikkelin arvio tukee tätä mainetta, joskin siinä myös todetaan, että monet ratkaisut ovat nykyisiin veneisiin verrattuna vanhoja. ==Teknisiä tietoja== *Pituus: 9,10 m *Vesilinjan pituus: 6,80 m *Leveys: 2,84 m *Syväys: 1,67 m *Uppouma: 3 600 kg (ohjekirjan mukaan), voi olla todellisuudessa jopa 5 000 kg (lehtiartikkelin tiedon mukaan) *Kölipaino: 1 700 kg *Isopurje: n. 17 m2 *Genoa: n. 34 m2 *Fokka: n. 22 m2 *Spinaakkeri: n. 72 m2 *Maston korkeus: 12,5 m *Apumoottori: sisämoottori *Suunnittelija: Sparkman & Stephens *Valmistaja: Eino Antinoja *Valmistusmaa: Suomi ===Tasoitusluvut=== LYS: 1,09 (varustus SGV) ==Aiheesta muualla== *Antilla 30 on ollut Vene-lehden testissä numeroissa 9/1993 sekä 9/2021. ==Lähteet== Luokka:Köliveneet
China Direct Broadcast Satellite

China Direct Broadcast Satellite (lyhenne CHINA DBSAT) on kiinalainen satelliittitietoliikenneyhtiö. Se on China Satellite Communications Company Limited ja Sino Satellite Communications Company Limited yhtiöiden yhteisyritys, joka perustettiin joulukuussa 2006. Se operoi neljää tietoliikennesatelliittia palvellen Kiinan kansantasavallan aluetta. ==Satelliitit== ChinaStar-1 eli Zhongwei-1 * valmistaja Lockheed Martin, malli A2100A * laukaisu 30. toukokuuta 1998, käyttöikä 15 vuotta * hyötykuorma 12 kappaletta 36MHz ja 6 kappaletta 72MHz C-kaistan sekä 16 kappaletta 36MHz ja 4 kappaletta 72MHz Ku-kaistan transponderia * sähköteho 6797W (EOL) * asema geosynkrooniselle kiertoradalla:87.47° E ChinaStar–6 eli Zhong Xing-6B alias ZX-6B * valmistaja Thales Alenia Space, malli Spacebus-4000C2 * laukaisu 5. heinäkuuta 2007, käyttöikä 15 vuotta * hyötykuorma: 26 kappaletta 36MHz ja 14 kappaletta C-kaistan transpondia * sähköteho 9500W (EOL) * asema geosynkrooniselle kiertoradalla: 115.5° E ChinaStar–9 eli Zhong Xing-9 alias ZX-9 * valmistaja Thales Alenia Space, malli Spacebus-4000C2 * laukaisu 5. heinäkuuta 2007, käyttöikä 15 vuotta * hyötykuorma: 18 kappaletta 36MHz ja 4 kappaletta 54MHz Ku-kaistan transpondia * asema geosynkrooniselle kiertoradalla: 92.2° E Sinosat-1 eli Xinnuo-1 * valmistaja Thales Alenia Space, malli Spacebus-3000A * laukaisu 18. heinäkuuta 1998, käyttöikä 15 vuotta * hyötykuorma: 23 kappaletta 36MHz ja yksi 1 54MHz C-, 14 kappaletta 54MHz Ku-kaistan transponderia * sähköteho 5100W * asema geosynkrooniselle kiertoradalla: 110.5° E Sinosat–3 eli Xinnuo-3 alias XN-3 * valmistaja Chinese Academy of Space Technology (CAST), malli DFH-3 * laukaisu 31. toukokuuta 2007, käyttöikä 8 vuotta * hyötykuorma: 10 kappaletta 36MHz C-kaistan transponderia * asema geosynkrooniselle kiertoradalla:125.0° E == Lähde == * SatMagazine, kesäkuu 2008 Luokka:Tietoliikenneyhtiöt Luokka:Tietoliikennesatelliitit Luokka:Kiinalaiset yritykset
JSAT Corporation

JSAT Corporation on japanilainen satelliittitietoliikenteen yritys, joka perustettiin vuonna 1985 ollen ensimmäinen yksityisellä rahoituksella toteutettu satelliittitietoliikenteen operaattori Japanissa. Sen pääkonttori on Jokohamassa. Sen toiminta alkoi vuonna 1989, kun JCSAT-1 saatiin taivaalle. Yhtiö omistaa vuonna 2008 yhdeksän tietoliikennesatelliittia, JSAT Corporation-konserniin kuuluvat • JSAT International Inc., joka myy Horizons-1-satelliitin tietoliikennekapasiteettia Yhdysvaltoihin. • Satellite Network, Inc., joka markkinoi VSAT-antennien kautta kaksisuuntaista tietoliikennettä • Horizons Satellite Holdings LLC, joka on Intelsatin ja JSATin yhteistyritys • Horizons-1 Satellite LLC • Horizons-2 Satellite LLC ==Lähteet== * SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com Luokka:Tietoliikenneyhtiöt Luokka:Japanilaiset yritykset
Palapa

PT Satelit Palapa Indonesia (lyhenne SATELINDO) on yksitynen indonesialainen satelliittitietoliikenteen operaattori. Sen omistaa Indosat-yritys. Sen pääkonttori on Jakartassa. Se operoin Palapa-C2-tietoliikennesatelliittia ja 30. elokuuta 2009 laukaistua satelliittia. ==Katso myös== * Tietoliikennesatelliitti ==Aiheesta muualla== * Gunter's Space Page-sivuilla - Palapa * Palapa A Boeingin sivuilla Palapa-A ==Lähteet== SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com Luokka: Tietoliikenneyhtiöt
Carlos Boozer

Carlos Boozer (s. 20. marraskuuta 1981 Aschaffenburg, Länsi-Saksa) on yhdysvaltalainen koripalloilija, joka edustaa NBA:ssa pelaavaa Los Angeles LakersiaBoozer joins Los Angeles Lakers. Aiemmin hän on pelannut Cleveland Cavaliersin, Utah Jazzin ja Chicago Bullsin joukkueissa. Boozer on voittanut olympiapronssia Ateenassa 2004 ja olympiakultaa Pekingissä 2008. == Lähteet == == Aiheesta muualla == * Pelaajakortti NBA:n sivuilta Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1981 syntyneet Luokka:Elävät henkilöt
Thaicom

Thaicom Public Company Limited on thaimaalainen satelliittitietoliikenneyhtiö. Sen entinen nimi on Shin Satellite Public Company Limited ja yhtiö perustettiin nimellä Shinawatra Satellite. Se perustettiin vuonna 1991. Se oli Aasian ensimmäinen yksityinen satelliittitietoliikenneyhtiö. Sen tytäryhtiöitä ovat * IPSTAR Company Limited (“IPSTARCO”) * CS LOXINFO Public Company Limited (“CSL”) * DTV Service Co., Ltd. * Shenington Investments Pte. Ltd. (“Shenington”) * Cambodia Shinawatra Company Limited (“CamShin”) * Lao Telecommunications Company Limited (“LTC”) * Cambodian DTV Network Limited (“CDN”) Tästä voidaan päätellä sen välittävän ohjelmia myös Laosiin ja Kamputseaan. ==Katso myös== * Tietoliikennesatelliitti ==Lähteet== * SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com Luokka: Tietoliikenneyhtiöt
QuickBird

QuickBird on yhdysvaltalainen kaukokartoitussatelliitti, joka aloitti toimintansa vuosina 2000–2001. Satelliitin toiminta-aika on 7 vuotta. Satelliitit kuuluvat DigitalGlobe-yhtiölle. Ensimmäisen satelliitin tilaaja oli Earthwatch Inc. QuickBird-satelliitit suunnitteli ja rakensi Ball Aerospace. Quickbird 1 (QB 1) laukaistiin 20. marraskuuta 2000 Venäjän Plesetskistä Kosmos-3M-raketilla. Laukaisu epäonnistui, ja yhtiö sai korvauksia vakuutuksesta aikana, jolloin kuvien kaupallinen kysyntä olisi ollut heikko. Quickbird 2 (QB 2) laukaistiin 18. lokakuuta 2001 Vandenbergin lentotukikohdasta Kaliforniasta Delta-II-raketilla 450 kilometriä korkealle radalle. ==Quickbird 2 == QuickBird 2:ssa on 61 cm kuvaustarkkuuden toteuttava kamera ja sen käyttötarkoitus oli kaupallisten kuvien ottaminen maailmasta. Värikuvissä tarkkuus on 2,5 metriä. Satelliitin massa on 980 kg. Se lentää aurinkosynkronisella matalalla kiertoradalla (450 km). Rataperiodi on 93,5 minuuttia ja se palaa kuvaamaan saman alueen 3,5 vuorikauden päästä. Sen paras resoluutio on 70 cm. ==Lähteet== * SatMagazine, kesäkuu 2008 * Guenther's Space Page Luokka:Kaukokartoitussatelliitit Luokka:Vuoden 2000 avaruustoiminta Luokka:2001
Eugène Carrière

Eugène Anatole Carrière (18. tammikuuta 1849 Gournay-sur-Marne, Seine-et-Oise Ranska – 27. maaliskuuta 1906 Pariisi)britannica.com: Eugène Carrière oli ranskalainen symbolisti, fin de sièclen taiteilija. Hänelle on ominaista yksivärinen ruskea paletti. Hän oli kuvanveistäjä Rodinin läheinen ystävä, ja häneltä saivat vaikutteita Matisse ja Picasso (Carrièren yksivärisen tyylin on nähty vaikuttaneen Picasson siniseen kauteen). Carrière opiskeli Pariisissa École des Beaux-Artsissa ja myöhemmin Cabanelin johdolla. Ranskan–Saksan sodan aikana hän oli jonkin aikaa vankina Dresdenissä, missä Rubens teki hänen pysyvän vaikutuksen, kuten ilmenee nuoruudentöiden vahvoista väreistä. Noin vuonna 1890 hän omaksui harmaan utuisen väriskaalan, jossa oli hänen taiteelleen niin ominaisia valon ja varjon vastakohtaisuuksia mutta jota kukaan muu taiteilija ei ole kyennyt aidosti jäljittelemään. Hänen aiheensa ovat yleensä kotipiiristä, ja yhä uudelleen hän kuvaa vaimoaan. Ensimmäinen niistä, Nuori äiti (1879), on nykyisin Avignonin museossa, sen jälkeen tulivat Sairas lapsi (Montargis) ja loistava kuvanveistäjä Devillez'n muotokuva. Carrière kuului sesessionismin johtohahmoihin ja oli perustamassa Société Nationale des Beaux-Artsia, jossa oli esillä hänen teoksistaan muun muassa Uni (1890), kuuluisa muotokuva Paul Verlainesta (1891, Luxembourg), Äitiys (1892, Luxembourg), Kristus ristillä (1897) ja Madame Menard-Dorian (1906). Hän myös suunnitteli muistomerkin Verlainelle Rodinin tyyliin ja kirjoitti kauniisti ja kiinnostavasti taiteesta. Pariisin musée d'Orsayssa on muutamia hänen teoksiaan. == Lähteet == ==Aiheesta muualla== *Hollis, Richard, "Ghostly realist" *Maalauksia *Maalauksia *Eugène Carrièren virtuaalimuseo * Eugène Carrière Hill-Stead Museum, Farmington, Connecticut Luokka:Ranskalaiset taidemaalarit Luokka:Vuonna 1849 syntyneet Luokka:Vuonna 1906 kuolleet
Liaanimyrkkysumakki

Liaanimyrkkysumakki tai myrkkymuratti (Toxicodendron radicans) on sumakkikasveihin kuuluva kasvi, joka kasvaa Pohjois- ja Keski-Amerikassa sekä Itä-Aasiassa.http://www.fs.fed.us/database/feis/plants/vine/toxrad/all.html Se on varsin yleinen monilla Yhdysvaltain esikaupunkialueilla. Myrkkymuratti aiheuttaa kosketettaessa useimmille ihmisille allergisen reaktion, joka voi pahimmillaan olla hengenvaarallinen. Suomenkielisestä nimestään huolimatta se ei ole sukua eurooppalaiselle muratille (Hedera helix). == Lähteet == == Aiheesta muualla == * Suomen Lajitietokeskus: Liaanimyrkkysumakki – Toxicodendron radicans * ITIS: Toxicodendron radicans * United States Department of Agriculture (USDA): Toxicodendron radicans * Toxicodendron radicans (pdf) Luokka:Sumakkikasvit Luokka:Myrkylliset kasvit
Charles Willson Peale

Charles Willson Peale (15. huhtikuuta 1741 Chester, Marylandin provinssi – 22. helmikuuta 1827 Philadelphia, Pennsylvania) oli yhdysvaltalainen maalari, sotilas ja naturalisti. Hän on tunnettu Yhdysvaltain vapaussodan henkilöitä esittävistä maalauksista sekä museon perustamisesta. == Lähteet == Luokka:Yhdysvaltalaiset taidemaalarit Luokka:Yhdysvaltalaiset sotilaat Luokka:Vuonna 1741 syntyneet Luokka:Vuonna 1827 kuolleet
Koripallo kesäolympialaisissa 2008

Koripallo oli vuoden 2008 kesäolympialaisissa ohjelmassa 17. kertaa olympialaisten historiassa. ==Mitalit== Laji Kulta Hopea Pronssi Miesten koripallo Naisten koripallo == Osallistujat == === Miehet === A-lohko * * * * * * B-lohko * * * * * * === Naiset === A-lohko * * * * * * B-lohko * * * * * * == Katso myös == * Miesten koripallon kokoonpanot kesäolympialaisissa 2008 *
Realm Crafter

Realm Crafter, tai RC on Solstar Gamesin kehittämä 3D MMORPG-pelien kehittämiseen suunniteltu ohjelma. == Realm Crafter == Realm Crafter on varsinainen ohjelma, joka mahdollistaa MMORPG-pelien tekemisen, päivittämisen ja myymisen. 100 dollaria (noin 65€) maksavasta ohjelmasta löytyy Standard- versio, joka lähiaikoina päivittyy Professional-versioon. == RC toolbox == RC toolbox on varsinaisen ohjelman lisäksi tehty erikseen ostettava paketti, joka sisältää muutaman lisäominaisuuden esimerkiksi luolastoeditorin. == Tehtyjä pelejä == ohjelmalla on tehty useita pelejä, joista osa on pelattavissa. *Apocalypse Online == Aiheesta muualla == *RealmCrafterin kotisivut *Solstarin kotisivut *Apocalypse Online, laitteella tehty MMORPG-peli Luokka:Pelinteko- ohjelmat
Johann Heinrich Schmelzer

Johann Heinrich von Schmelzer (n. 1623 – 20. maaliskuuta 1680) oli itävaltalainen viulisti, säveltäjä ja kapellimestari. Schmelzerin mahdollisesta musiikillisesta koulutustaustasta ei ole säilynyt tietoa. Hän aloitti työt hovissa Wienissä 1630-luvun puolessavälissä ja pääsi hoviorkesterin viulistiksi virallisesti 1. lokakuuta 1649. 24\. marraskuuta 1679 Schmelzeristä tuli hovin Kapellmeister. Lisäksi hän toimi musiikillisissa tehtävissä aikansa Prahan hovissa. Hänen sävellystuotantoonsa kuuluu muun muassa sonaatteja erilaisille 2-8 äänisille yhtyeille. Tämän lisäksi hänen tuotantoonsa kuuluu kirkollista ja maallista vokaalimusiikkia. Musiikillisia vaikutteita hän omaksui sekä italialaisilta että ranskalaisilta esikuvilta. Myös itävaltalainen ja baijerilainen kansanmusiikki inspiroivat hänta. ==Lähteet== == Aiheesta muualla == *Vapaasti käytettävissä olevia Schmelzerin partituureja Mutopia Project * HOASM: Johann Heinrich Schmelzer Luokka:Itävaltalaiset säveltäjät Luokka:Itävaltalaiset viulistit Luokka:Barokkisäveltäjät
James Hewitt

James Hewitt (4. kesäkuuta 1770 – 2. elokuuta 1827) oli yhdysvaltalainen säveltäjä ja musiikinkustantaja. Hän syntyi Englannissa, mutta lähti uuteen maailmaan vuonna 1792. Yhdysvaltoihin asetuttuaan Hewitt loi uransa Bostonissa ja New Yorkissa. Hän sai vahvoja vaikutteita Joseph Haydnin tuotannosta. Hewittin poika John Hill Hewitt oli näytelmäkirjailija, runoilija ja muusikko. Luokka:Yhdysvaltalaiset säveltäjät Luokka:Vuonna 1770 syntyneet Luokka:Vuonna 1827 kuolleet
Nokia 7110

Nokia 7110 on Nokian vuonna 1999 markkinoille tuoma matkapuhelin. Se oli ensimmäinen puhelin, jossa oli WAP-selain. Puhelimessa on helmiäismaali, joka näyttää eriväriseltä katselukulmasta riippuen. Monista muista saman aikakauden puhelimista poiketen 7110:ssa ei ollut nuolinäppäimiä, vaan selaaminen tapahtui navi-rullaa pyörittämällä. Puhelimen numeronäppäimistö on suojassa jousitoimisen liukukannen alla.http://www.ccsinsight.com/blog/nokias-five- most-iconic-phones == Katso myös == * Luettelo Nokian tuotteista ==Lähteet== Luokka:Nokian matkapuhelimet Luokka:Vuoden 1999 matkapuhelimet
Toll Shipping

Toll Shipping on australialainen laivayhtiö. Yritys on osa Toll Groupia, joka on muun muassa yksi Aasian alueen johtavista logistiikkapalveluiden tuottajista. Toll Shipping liikennöi Australiassa Melbournen ja Tasmaniassa sijaitsevan Burnien välillä. Toll Shippingillä on kaksi ro-ro-alusta, M/S Tasmanian Achiever ja M/S Victorian Reliance, jotka liikennöivät kahteen suuntaan kuudesti viikossa. Melbournessa yhtiö käyttää Webb Dockin terminaalia ja Burniessa McGaw Wharfin terminaalin. Toll Shipping muodostui 1. marraskuuta 2002, kun Toll Group osti Brambles Shippingin liiketoiminnan. Brambles Shipping perustettiin vuonna 1984 ja aloitti liikennöinnin Melbournen ja Burnien välillä vuonna 1985. == Lähteet == == Aiheesta muualla == *Toll Shippingin kotisivut *Toll Group Luokka:Laivayhtiöt Luokka:Australialaiset yritykset